RO
L 135/96
(ix)
Jurnalul Oficial al Uniunii Europene
23.5.2023
modulul 9L «BALOANE – BALOANE CU AER CALD»: 36 de întrebări.
Timp acordat: 45 de minute;
(x)
modulul 10L «BALOANE – BALOANE CU GAZ (LIBERE/CAPTIVE)»: 44 de întrebări.
Timp acordat: 55 de minute;
(xi)
modulul 11L «DIRIJABILE – DIRIJABILE CU AER CALD/GAZ»: 40 de întrebări.
Timp acordat: 50 de minute;
(xii) Modulul 12L «RADIO COM/ELT/TRANSPONDER/INSTRUMENTE»: 20 de întrebări.
Timp acordat: 25 de minute.” 26.
Se adaugă apendicele IX cu următorul text: „Apendicele IX
Metoda de evaluare a pregătirii multimedia (MBT) 1.
Scopul prezentului apendice este de a stabili cerințele pentru evaluarea și aprobarea de către o autoritate competentă a oricărui curs care include MBT în conformitate cu punctul 66.B.135.
Prezentul apendice poate fi utilizat pentru evaluarea altor cursuri de pregătire în cazul în care autoritatea competentă decide că metoda de evaluare prevăzută în acesta este adecvată pentru astfel de cursuri.
Evaluarea se efectuează de către autoritatea competentă pe baza tuturor criteriilor stabilite în tabelul (A), grupate în patru categorii, de la (a) la (d).
Autoritatea competentă identifică în mod clar în tabel produsul MBT evaluat, precum și producția și versiunile sale actualizate.
2.
Autoritatea competentă care efectuează evaluarea se plasează în poziția cursantului sau a utilizatorului final și evaluează individual fiecare criteriu enumerat în tabelul (A) pe o scară de la 1 la 5, după cum urmează: 1: Inacceptabil.
Nu îndeplinește criteriile obligatorii.
2: Parțial acceptabil, dar sunt necesare îmbunătățiri pentru a îndeplini criteriile obligatorii.
3: Acceptabil.
Îndeplinește criteriile obligatorii.
4: Bun.
Îndeplinește criteriile obligatorii prin îmbunătățirile aduse.
5: Excelent.
Depășește criteriile obligatorii.
3.
În cazul în care unul sau mai multe criterii sunt evaluate sub 3, autoritatea competentă solicită un proces alternativ de învățare pentru a spori gradul de adecvare a produsului la un nivel acceptabil.
4.
După ce autoritatea competentă a evaluat fiecare dintre criteriile individuale enumerate în tabelul (A), autoritatea competentă utilizează următoarea scală de clasificare combinată pentru a determina nivelul general de adecvare pentru fiecare resursă de învățare MBT: — 100–80: Resursă de învățare excelentă.
Oferă funcționalități diferite și îndeplinește criteriile de adecvare obligatorii. — 79–60: Resursa de învățare îndeplinește criteriile de adecvare obligatorii. — 59–40: Resursa de învățare nu permite o utilizare educațională suficient de bună.
Poate fi utilizată numai pentru pregătirea «informală». — 39–20: Resursa de învățare este sub medie.
Nu îndeplinește mai multe criterii de adecvare obligatorii.
Înainte de a aproba produsul, autoritatea competentă verifică dacă punctajul final al MBT este mai mare sau egal cu 60 și se asigură că nu există niciun criteriu cu o valoare mai mică de 3.